Inishowen

Inishowen (irsk: Inis Eoghain, «Eoghans øy»)«Inis Eoghain / Inishowen», Placenames Database of Ireland er en stor halvøy helt nord på øya øya Irland. Halvøya ligger mellom Lough Swilly og Lough Foyle i grevskapet Donegal i Irland. Den har sitt navn etter Eogain, etter sigende død 465,McCarthy, Daniel P. (1998): The Chronology of the Irish Annals. Vol. PRIA 98 C. sønn av den legendariske overkonge Niall Noigíallach (se også Cenél nEógain).«Notes for Eoghan, Mac Neill», Rootsweb Historisk sett betegner også Inishowen en region som i tillegg til halvøya omfatter Derryområdet vest for Lough Foyle.

Grianán av Aileach, et ringborg som fungerte som det kongelige setet for overriket Ailech, står ved inngangen til halvøya.«Grianán of Aileach, Co. Donegal» , National Monuments Service 

 Demografi 
Ved den siste folketellingen i Irland i 2016 hadde Inishowen en befolkning på 40 544.«Census 2016» , Central Statistics Office Ireland. 2016 Buncrana er den største byen i Inishowen, med en befolkning på 6 785 i 2016 i byområdet.«Sapmap Area: Settlements Buncrana» , Census 2016. Central Statistics Office

 Geografi 

Etter siste istid var halvøya en øy, men ble siden forbundet med det irske fastlandet.«Prehistoric Inishowen», IrishH istory Halvøya er om lag 884,33 km², og regnes som den største i Irland. Inishowen-halvøya omfatter Irlands nordligste punkt, Malin Head.Colhoun, Mabel R. (1995): The heritage of Inishowen: its archaeology, history and folklore. Londonderry: North West Archaeological and Historical Society.«Malin Head - Ireland's Most Northerly Point», Places to See in Donegal Den er også den største halvøya på den irske øya.McGrory, Linda (6. april 2016): «CSO map gave away large part of Donegal to the North», Irish Examiner Det høyeste punktet er [Sliabh Sneacht] («Snøfjellet»), «Inishowen Area Cen: Slieve Snaght Subarea», Mountain Views som er 619 meter over havet.

Halvøya grenser mot nord av Atlanterhavet, i øst av Lough Foyle, og i vest av Lough Swilly. Den er sammenføyd i sør med resten av Irland og er for det meste i grevskapet Donegal. Den sørøstlige delen av halvøya ligger i grevskapet Londonderry i Nord-Irland, etter å ha blitt overført fra grevskapet Donegal etter ordre fra London-selskapene som en del av bosetningen av Ulster på begynnelsen av 1600-tallet. Halvøya er atskilt fra resten av Nord-Irland av elven Foyle.

Det meste av Inishowens befolkning bor i de perifere kystområdene, mens det indre består av lave åser, for det meste dekket av myrland. Andre store åser ligger på Malin Head-halvøya,Homer, Peter (2014): A Brief History of Malin Head. Inishowen Maritime Museum & Planetarium. samt Urris-åsene i vest Inishowen. På grunn av sin geografi har Inishowen vanligvis relativt mer moderate værforhold, med temperaturer litt lavere enn i andre deler av Irland om sommeren og litt varmere om vinteren, særskilt i lengre perioder med kaldt vær.«Climate in Donegal (Donegal County, Ireland)», Weather & ClimateHickey, Kieran (november 2020): «Climate and Weather of County Dongal», An Historical, Environmental and Cultural Atlas of Co. Donegal, Cork University Press; s. 57-63 (skannet papirutgave i PDF)

Inishowen har flere havner, hvorav noen brukes til kommersielle fiskeformål, blant annet Greencastle, Bunagee og Leenan. En sesongbasert fergetjeneste krysser Foyle og forbinder Greencastle med Magilligan i grevskapet Londonderry, mens en annen krysser Swilly og forbinder Buncrana med Rathmullan. Landsbyen Fahan har en privat bygd marina.

Det er flere små ytre øyer utenfor kysten av Inishowen, spesielt øyene Inishtrahull og Glashedy, begge ubebodde, selv om førstnevnte var bebodd til begynnelsen av 1900-tallet. Inch, som ligger i Lough Swilly, er teknisk sett ikke lenger en øy, ettersom den har en motorvei som forbinder den med fastlandet ved Tooban, sør for Fahan.

Lough Swilly er en fjordlignende dyp vik, og var av strategisk betydning i mange år for det britiske imperiet som dypvannshavn. Det er også kjent som utgangspunktet for Jarlenes flukt, en viktig hendelse i Irlands historie da irske høvdinger i september 1607 forlot Irland for alltid.«The Flight of the Earls 1607», Askaboutireland.ie Lough Foyle er viktig som inngangen til elven Foyle, og byen Derry, men er mye grunnere enn Lough Swilly, og krever bruk av en guidebåt for å lede skip til og fra havnen i Londonderry.

Et stort landområde, hvorav det meste nå utgjør en del av Grianán Farm, en av de største gårdene i Irland, ble gjenvunnet fra et grunt område av Lough Swilly, som strekker seg fra landsbyen Burnfoot til Bridgend og Burt. Omrisset av dette landet er tydelig synlig på grunn av dets flathet, og viser en markant kontrast til det mer fjellrike området rundt.

 Bosetninger
De fleste landsbyene ligger langs kysten. Noen av de største landsbyene på halvøya er:
 Ballyliffin
 Buncrana
 Bridgend
 Burnfoot
 Burt
 Carndonagh
 Clonmany
 Culdaff
 Fahan
 Glengad
 Gleneely
 Greencastle
 Killea
 Malin
 Malin Head
 Moville
 Muff
 Newtowncunningham
 Redcastle
 Quigley's Point

 Referanser 

 Litteratur 
 Morton, O. (2003): «The macroalgae of County Donegal, Ireland». Bull. Ir. Biogeog. Soc.; 27, s. 3-164.
 Beattie, Seán (1994 & 2009): Ancient Monuments of Inishowen, North Donegal. Lighthouse Publications, Carndonagh, Inishowen, County Donegal

 Eksterne lenker 

Kategori:Donegal
Kategori:Halvøyer i Irland